Haas Schoeman - Wikipedia

# Haas Schoeman

### vanuit Wikipedia, die vrye ensiklopedie.

Johan Schoeman, beter bekend as Haas Schoeman, was 'n flank van die Westelike Provinsie wat sewe toetse vir die Springbokke gespeel het.

## [wysig] Biografiese agtergrond

Haas Schoeman is op 15 Maart 1940 op Prins Albert gebore.

Na hy sy skoolopleiding voltooi het by die Hoër Jongenskool Paarl, spandeer hy twee jaar by die Grootfontein landboukollege buite Middelburg in die Karoo.

Vanaf 1959 tot 1964 studeer hy regte aan die Universiteit van Stellenbosch waar hy 'n LLB-graad verwerf. (Hy het ook later 'n MBA verwerf).

Hy is op 1 Januarie 2006 in Table View oorlede.

## [wysig] Rugbyloopbaan

Nadat hy aanvanklik in en uit die eerstespan van die universiteitsklub was (hy moes meeding met losvoorspelers soos Butch Lochner, Dawie Ackermann, James Starke and Ronnie Melck), word hy later 'n gereelde lid van die eerstespan en speel ook vanaf 1962 tot 1965 vir die Westelike Provinsie. Hy het 'n Springbok geword in 1963 toe hy vir die derde toets teen die Wallabies gekies is. In 1965 was hy 'n lid van die Springbokspan onder kapteinskap van Avril Malan wat deur Ierland en Skotland getoer het en daarna 'n lid van die Springboktoerspan na Australië en Nieu-Seeland onder kapteinskap van Dawie de Villiers.

Na sy internasionale loopbaan het hy steeds klubrugby gespeel vir Bellville rugbyklub, asook later vir Wanderers en Diggers in Johannesburg.

## [wysig] Opsomming van toetse

Datum | Posisie | Teenstander | Uitslag | Stadion | Plek
24 Augustus 1963 | Flank | Australië | Verloor 9-11 | Ellispark | Johannesburg
7 September 1963 | Flank | Australië | Wen 22-6 | Boet Erasmus | Port Elizabeth
10 April 1965 | Flank | Ierland | Verloor 6-9 | Lansdowne Road | Dublin
17 April 1965 | Flank | Skotland | Verloor 5-8 | Murrayfield | Edinburgh
19 Junie 1965 | Flank | Australië | Verloor 11-18 | Sydney Cricket Ground | Sydney
31 Julie 1965 | Flank | Nieu-Seeland | Verloor 3-6 | Athletic Park | Wellington
21 Augustus 1965 | Flank | Nieu-Seeland | Verloor 0-13 | Carisbrook | Dunedin

Ontsluit van "http://af.wikipedia.org../../../h/a/a/Haas_Schoeman_6ccc.html"

Kategorie: Suid-Afrikaanse rugbyspelers

##### Views

- Artikel
- Bespreking
- Huidige wysiging

##### Soek